Җанасадһу Вармадэва

Санг Рату Шри Җанасадһу Вармадэва якынча безнең эраның 10-ынчы гасырда Бали белән хөкем иткән  Вармадэва династиясе патшасы булган. Төрле язмаларга нигезләнеп ул династиянең бишенче патшасы булган. Патша Җанасадһуның исеме бары тик бер язмада табылган булган, атап ук әйткәндә Сембиран язмасында (No. 209 Sembiran A II), ул Бали Шака календареның 897 елы белән даталана (б.э. 975 елы).
Сембиран A II язмасында патша Җулаһ һәм тирәли авыллар (Индрапура, Бувун Далам һәм Хилиран) кешеләренә бер-берсенә табыну урынын рәтләргә (Пура Меру, шулай ук Дһармакута аскеза урыны дип атала) һәм бер-берсен сугыштан һәм талаудан сакланыр өчен коралланырга кушкан. Шулай итеп асаба Балилыларның (Бали Ага) авыллары Балиның төньяк яры даирәсе янында озак вакыт элек нигезләнгән икәне мәгълүм була, һәм кимендә 10-ынчы гасырдан бирле аларның хөкемдарлары тарафыннан табыну даирәсен һәм даирәнең сәүдә портларын дәүләт кызыксынуы өчен сакларга кушылган булган.

Патша Җанасадһу күпме вакыт хөкем иткәне төгәл мәгълүм түгел; әмма Шака 905 елы (безнең эраның 983 елы) белән даталанган  Гоблег язмасында яңа хөкем итүче Патшабикә  Шри Виджая Маһадэви искә алына. Патшабикәнең язмасы Патша Җанасадһу язмасында кебек үк шулай ук punah ('вариссыз') исеме белән башлана. Шулай да патшабикә Балида Шри Маһараджа ('бөек патша') титулын кулланган беренче хөкем итүче булган, шул ук вакытта Патша Җанасадһуга кадәр Вармадэва династиясенең элеккеге хөкемдарлары Санг Рату ('патша', асаба титул) титулын кулланалар.
 Шулай ук карагыз 
 Вармадэва династиясе
 Бали монархлары исемлеге
 Искәрмәләр 

Төркем:Монархия
Төркем:Тарих